CELEX: 32015R0414
Language: et
Date: 2015-03-12 00:00:00
Title: Komisjoni määrus (EL) 2015/414, 12. märts 2015 , millega muudetakse Euroopa Parlamendi ja nõukogu direktiivi 2002/46/EÜ seoses toidulisandite valmistamisel kasutatava (6 S )-5-metüültetrahüdrofoolhappe glükoosamiinisoolaga  EMPs kohaldatav tekst

13.3.2015   
            
            
               ET
            
            
               Euroopa Liidu Teataja
            
            
               L 68/26
            
         KOMISJONI MÄÄRUS (EL) 2015/414,
   12. märts 2015,
   millega muudetakse Euroopa Parlamendi ja nõukogu direktiivi 2002/46/EÜ seoses toidulisandite valmistamisel kasutatava (6S)-5-metüültetrahüdrofoolhappe glükoosamiinisoolaga
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 10. juuni 2002. aasta direktiivi 2002/46/EÜ toidulisandeid käsitlevate liikmesriikide õigusaktide ühtlustamise kohta, (1) eriti selle artikli 4 lõiget 5,
   ning arvestades järgmist:
   
               (1)
            
            
               Direktiivi 2002/46/EÜ II lisas on esitatud loetelu vitamiinidest ja mineraaltoitainetest ning nende asjaomastest vormidest, mida on lubatud kasutada toidulisandite valmistamisel. Direktiivi 2002/46/EÜ I ja II lisa on asendatud komisjoni määrusega (EÜ) nr 1170/2009 (2).
            
         
               (2)
            
            
               Direktiivi 2002/46/EÜ artikli 14 kohaselt võetakse rahvatervist mõjutada võivaid toidulisandites sisalduvaid vitamiine ja mineraaltoitaineid käsitlevad sätted vastu pärast konsulteerimist Euroopa Toiduohutusametiga (edaspidi „amet”).
            
         
               (3)
            
            
               Pärast taotluse saamist (6S)-5-metüültetrahüdrofoolhappe glükoosamiinisoola kui folaadiallika kandmiseks direktiivi 2002/46/EÜ II lisas sätestatud loetelusse võttis amet 11. septembril 2013 vastu teadusliku arvamuse toiteväärtuse suurendamiseks toidulisanditesse lisatava (6S)-5-metüültetrahüdrofoolhappe glükoosamiinisoola kui folaadiallika ning sellisest allikast pärit folaadi biosaadavuse kohta (3).
            
         
               (4)
            
            
               Ameti arvamusest selgub, et (6S)-5-metüültetrahüdrofoolhappe glükoosamiinisoola kasutamine toidulisandites folaadiallikana on ohutu.
            
         
               (5)
            
            
               Ameti pooldavast arvamusest lähtuvalt tuleks (6S)-5-metüültetrahüdrofoolhappe glükoosamiinisool kanda direktiivi 2002/46/EÜ II lisas sätestatud loetelusse.
            
         
               (6)
            
            
               (6S)-5-metüültetrahüdrofoolhappe glükoosamiinisool on toidu uuendkoostisosa, mille turulelaskmise luba on antud komisjoni rakendusotsusega 2014/154/EL (4).
            
         
               (7)
            
            
               Huvitatud isikutega konsulteeriti toiduahela ning looma- ja taimetervise nõuanderühma kaudu ning nende esitatud märkusi võeti arvesse.
            
         
               (8)
            
            
               Direktiivi 2002/46/EÜ tuleks seepärast vastavalt muuta.
            
         
               (9)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Direktiivi 2002/46/EÜ II lisa jaotise A rubriiki 10 (FOLAAT) lisatakse punkt c järgmises sõnastuses:
   
      
                  „c)
               
               
                  (6S)-5-metüültetrahüdrofoolhappe glükoosamiinisool”
               
            
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. märts 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 183, 12.7.2002, lk 51.
   
      (2)  Komisjoni määrus (EÜ) nr 1170/2009, 30. november 2009, millega muudetakse Euroopa Parlamendi ja nõukogu direktiivi 2002/46/EÜ ning Euroopa Parlamendi ja nõukogu määrust (EÜ) nr 1925/2006 seoses loeteludega, milles on esitatud vitamiinid ja mineraaltoitained ja nende ühendid, mida võib lisada toidule, sealhulgas toidulisanditele (ELT L 314, 1.12.2009, lk 36).
   
      (3)  EFSA Journal 2013;11(10): 3358.
   
      (4)  Komisjoni rakendusotsus 2014/154/EL, 19. märts 2014, millega antakse luba (6S)-5-metüültetrahüdrofoolhappe, glükoosamiinsoola turule laskmiseks toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97 (ELT L 85, 21.3.2014, lk 10).